ගෞතම් රෝද්

ගෞතම් රෝද් (උපත 14 අගෝස්තු 1977) යනුවෙන් හැඳින්වෙන්නේ ඉන්දියානු නළුවකු සහ රූපවාහිනී නිවේදන ශිල්පියෙකි‍. ඔහු රූපවාහිනී වැඩසටහන් ගණනාවකට දායක වී අතර මේ අතර බා බාහු ඕර් බේබි, ලකී, සරස්වතීචන්ද්‍ර සහ මහා කුම්භ්: ඒක් රහස්‍යා, ඒක් කහානි වැනි වැඩසටහන් ප්‍රචලිත ය.

2002දී අනාර්ත් චිත්‍රපටය ඔස්සේ ඔහු සිය බොලිවුඩ් ආගමනය සිදුකළේ ය. නමුත් ඔහු බොලිවුඩ් චිත්‍රපට කිහිපයක සුළු චරිත නිරූපණය කොට ඇත. ඔහුගේ රංගන දිවියේ හැරවුම් ලක්ෂ්‍ය ලෙස සරස්වතීචන්ද්‍ර, මහා කුම්භ්: ඒක් රහස්‍යා, ඒක් කහානි සහ සූර්යපුත්‍ර කර්ණ් යන නිර්මාණ සැලකේ. මේ වනවිට ඔහු සරීන් ඛාන් සමග සිය බොලිවුඩ් චිත්‍රපටය වන අක්සර් 2 සඳහා දායකවෙමින් සිටියි.

දිවිය සහ පවුල
ගෞතම් රෝද් උපත ලැබූයේ 1977 අගෝස්තු 14 දින ඉන්දියාවේ දිල්ලියේ ය. මුල්කාලීනව රෝද් සහ ඔහුගේ පවුල නව දිල්ලියේ නවාතැන් ගෙන සිටි නමුත්, පසුව මුම්බායිහි පදිංචි වී තිබේ. මුම්බායිහි දී රෝද් හට නොයෙකුත් මූල්‍යමය අර්බුදවලට මුහුණපෑමට සිදු විය. රෝද්ගේ පියා වූ සුරේන්ද්‍ර රෝද් විශ්‍රාමලත් තැරැව්කරුවකු වූ අතර ඔහුගේ මෑණියන් වූ සංගීතා රෝද් ආභරණ සැලසුම් ශිල්පිණියකි. රෝද්හට රශ්මි නැමැති වැඩිමහල් සොහොයුරියක ද වේ. රෝද් සිය පාසල් අධ්‍යාපනය හදාළේ දිල්ලියේ ධෞගා කුවාන්හි හමුදා මහජන පාසලේ දී ය. වර්තමානයේ ඔහු පදිංචි වී සිටින්නේ මුම්බායිහි කන්ඩිවාලිහි ය.

වෘත්තිය
රෝද් ඉන්දියානු රූපවාහිනිය වෙත ප්‍රවිෂ්ට වූයේ සී ටීවී නාළිකාවේ ජහන් ප්‍යාර් මිලේ වැඩසටහන තුළිනි. 2000දී, ඔහු රි‍ෂතේ, අප්නා අප්නා ස්ටයිල් සහ Thriller at 10 යන රූපවාහිනී වැඩසටහන්වල කථාංගික චරිත නිරූපණය කළේ ය. 2002දී, අනාර්ත් චිත්‍රපටය ඔස්සේ ඔහු බොලිවුඩ් සිනමාව වෙත පිවිසියේ ය. මෙහි ප්‍රධාන චරිත සංජේ දත්, සුනිල් ෂෙට්ටි සහ ප්‍රීති ජාන්ගියානි විසින් නිරූපණය කරන ලදී. ඔහු මෙම චිත්‍රපටයේ නිරූපණය කළේ ඉන්ස්පෙක්ටර් සමීර් දේශ්මුඛ් නැමැති චරිතයකි. බොලිවුඩ් හුංගාමාහි රසවින්දන ද්වාරයේ තරන් ආදර්ශ් ඔහුගේ රංගන ප්‍රතිභාව පිළිබඳ රචනා කොට ඇත්තේ, "නවක ගෞතම් රෝද් හට තිරය ඉදිරියේ හොඳ පැවැත්මක් ඇති අතර, නළුවකු ලෙස ඔහු අපව විස්මයට පත් කරයි. එහු අපව බෙහෙවින් මුළාවට පත් කරන්නට සමත් ය." අනාර්ත් චිත්‍රපටය දේශීයව ඉන්දීය රුපියල් කෝටි 23.4ක ආදායමක් හිමි කරගැනීමට සමත් විය.

2005දී, ඔහු සිය දෙවන චිත්‍රපටය වූ යූ, බූම්සි ඇන්ඩ් මී චිත්‍රපටයේ රංගනයෙහි යෙදුණේ සොනාල් සේගාල් සහ විවේක් මදන් සමග ය. මෙම චිත්‍රපටයේ ඔහු නිරූපණය කළේ ප්‍රකට රචකයකු වීමට සිහින මවන සෑම් මැක් මටෙල් ගුවන් විදුලි ශිල්පියකු පිළිබඳව ය. තරන් ආදර්ශ් රෝද්ගේ රංගන ප්‍රතිභාව මෙසේ අගයා ඇත, "අනාර්ත් [සංජු සහ සුනීල් සමග] තුළින් ප්‍රවිෂ්ට වූ ගෞතම්, නළුවකු ලෙස දායක වී ඇත. සිය බිරිය අත්හැර ගිය අවස්ථා වැනි [හැඟීම්බර] දසුන් නිරූපණය කිරීමේ දී ඔහු අතිශයින්ම විශිෂ්ට ය." 2005දී, ඔහු සිය රූපවාහිනියේ පළමු වැදගත් චරිතය වන අනිෂ් කොතාක්ගේ චරිතය බා බාහු ඕර් බේබි තුළ නිරූපණය කළේ ය.

එම වර්ෂයේම, ලකී නැමැති රූපවාහිනී කතාමාලාවේ ලකීගේ චරිතය ඔහු විසින් නිරූපණය කළ ප්‍රථම ප්‍රධාන චරිතය ලෙස සැලකේ. ඉන් පසුව ඔහු වැඩසටහන් රාශියක පසුබිම් සහ සහාය චරිත නිරූපණයේ යෙදී ඇති අතර, මේ අතරට ප්‍රින්සස් ‍ඩොලී ඕර් උස්කා මැජික් බෑග් (2006), බේටියාන් අප්නි යා පරායා ධාන් (2006), ෂ්...කොයි හේ (2008), සිම්ප්ලි සප්නේ (2008), රූබි (2008), බාබුල් කා ආන්ගාන් චූටේ නා (2008) යන නිර්මාණ ඇතුළත් වේ. 2009දී, රෝද් අග්‍යාත් චිත්‍රපටයේ පෙනී සිටියේ ය. මෙහි නිතින් සහ ප්‍රියංකා කොතාරි ද චරිත නිරූපණය කරන ලදී. මෙහි ඔහු නිරූපණය කරන ලද්දේ සිය මස්පිඬු සහ ප්‍රධාන කාන්තා චරිතය වන ආශා කෙරෙහි පමණක් සැලකිළිමත් වන ෂාමන් කපූර් නැමැති ආත්මාර්ථකාමී චරිතයකි‍. තරන් ආදර්ශ් ඔහුගේ රංගන ප්‍රතිභාව පිළිබඳ මෙසේ රචනා කොට ඇත්තේ "ගෞතම් රෝද් හිතුවක්කාර සුපිරි තරුවකගේ චරිතය විශ්වාසයෙන් යුතුව නිරූපණය කරන බවයි." අග්‍යාත් චිත්‍රපටය ඉන්දියානු රුපියල් කෝටි 45.4ක ආදායම් දේශීයව ලබා ගැනීමට සමත් විය. 

2010දී, ඔහු විසින් මාතා කි චෞකි, කාෂි – අබ් නේ රහේ තේරා කාගාස් කෝරා, Crime & Bollywood, මාන් රහේ තේරා පිතා සහ ආහත් යන රූපවාහිනී වැඩසටහන්වල පසුබිම් සහ සහාය චරිත නිරූපණ සිදුකරන ලදී. 2010දී, ඔහු ඹීරා නාම් කරේගි රෝෂන් වැඩසටහනට සම්බන්ධ වූ අතර, මෙහි ඔහු නිරූපණය කළේ සම්වාද් නැමැති අන්‍යයන් ප්‍රීතිමත් කිරීමට උත්සාහ දරන තරුණයකුගේ චරිතයකි. 2011දී, ඔහු විසින් පරිචේ නැමැති රූපවාහිනී කතාමාලාවේ විනීත් සක්සේනාගේච චරිතය නිරූපණය කරන ලදී. 2012දී, රෝද් තේරි මේරි ලව් ස්ටෝරීස් කතාමාලාව තුළ තරුණ්ගේ චරිතය නිරූපණය කළේ ය. එම වර්ෂයේම ඔහු විසින් කරන් වාහි සමග රියැලිටි නර්තන වැඩසහටනක් වූ නාච් බාලියේ 5 මෙහෙයවන ලදී. 

2013දී, ඔහු විසින් සංජේ ලීලා භන්සාලිගේ සරස්වතීචන්ද්‍ර රූපවාහිනී කතාමාලාවේ සරස්වතීචන්ද්‍ර නැමැති ප්‍රධාන චරිතය නිරූපණය කරන ලදී. මෙහි ඔහු සමග සෙසු ප්‍රධාන චරිතය ජෙනිෆර් විංගට් විසින් නිරූපණය කරන ලදී. ‍මෙම කතාමාලාව ඔහුගේ රංගන දිවියේ සන්ධිස්ථානයක් වූ අතර, එහි රංගනය වෙනුවෙන් ඔහු පැසසුම් දිනාගත් අතර අතිශයින් ජනප්‍රියත්වයට ද පාත්‍ර විය. 2013දී, ඔහු විසින් නාච් බාලියේ 6 වැඩසටහන මෙහෙයවන ලද්දේ කරන් වාහි සමග සහයෝගීත්වයෙනි. 2014 සැප්තැම්බර් 20 දින සරස්වතීචන්ද්‍ර රූපවාහිනී කතාමාලාව අවසන් විය. 

2015 වර්ෂයේ දී, ඔහු තවත් රූපවාහිනී කතාමාලාවක් සඳහා දායක වූ අතර එය මහා කුම්භ්: ඒක් රහස්‍යා, ඒක් කහානි නැමැති ත්‍රාසජනක මිත්‍යා කථාවක් විය. මෙහි ඔහු නිරූපණය කළේ මිනිස් වර්ගයා ආරක්ෂා කරන රුද්‍ර නැමැති "ගාරුඩ්"වරයාගේ චරිතයයි. මෙම කතාමාලාව යහපත් ප්‍රේක්ෂක ප්‍රතිචාර හිමි කරගන්නට අසමත් වූ අතර, 2015 අප්‍රේල් මස නිමාවට පත් විය. 2015දී ම, ඔහු සූර්යපුත්‍ර කර්ණ් කතාමාලාව සමග සම්බන්ධ වූ අතර, ඔහු විසින් එහි ප්‍රධාන චරිතය වූ කර්ණාගේ චරිතය නිරූපණය කරන ලදී. මෙම කතාමාලාව 2016 ජූලි මස අවසන් විය. 2016 අගොස්තු මස, රෝද් අනන්ත් මහාදේවන්‍ගේ අක්සර් 2 සඳහා අත්සන් තැබී ය. මෙහි ඔහු සමග සරීන් ඛාන් රංගනයේ යෙදේ.

නිර්මාණ දායකත්වය
චිත්‍රපට
 වර්ෂය චිත්‍රපටය චරිතය සටහන් 2002අනාර්ත්ඉන්ස්පෙක්ටර් සමීර් දේශ්මුඛ්ප්‍රථම චිත්‍රපටයයි.2005යූ, බොම්සි ඇන්ඩ් මීසෑම් මැක් පටෙල්2009අග්‍යාත්ෂාමන් කපූර්2017අක්සර් 2TBA

රූපවාහිනිය
 වර්ෂය වැඩසටහන චරිතය 1995ජහන් ප්‍යාර් මිලේ රිජ්ජු 2000 රිෂ්තේ කථාංගික චරිතය2000-01අප්නා අප්නා ස්ටයිල්රොකී2000Thriller at 10කථාංගික චරිත 2005-07බා බාහූ ඕර් බේබි අනිෂ් කොතාක් 2005 ලකී ලකී 2006බේටියාන් අප්නි යා පරායා ධාන් පර්ත් 2008 ඉන්තෙසාර් මෝහන්/මාධව් 2008 සිම්ප්ලි සප්නේ කරන් මෙහ්රා2008රූබි කුණාල්2008-09බාබුල් කා ආන්ගාන් චූටේ නා ලඛාන් මලික් 2010මාතා කි චෞකි අමාන්2010කාෂි – අබ් නා රහේ තේරා කගාස් කෝරාෂෞරයා 2010 Crime & Bollywood දොන් රඝු 2010මාන් රහේ තේරා පිතා රාජ්වීර් 2010ආහත් ඔහු ලෙසම 2010-11 මේරා නාම් කරේගි රෝෂන් සම්වාද් 2011 පරිචේ විනීත් සක්සේනා 2011India's Got Talent (වාරය 3) නිවේදක 2012තේරි මේරි ලව් ස්ටෝරීස් තරුන් 2012-13 නාච් බාලියේ 5 නිවේදක 2013-14සරස්වතීචන්ද්‍ර සරස්වතීචන්ද්‍ර ව්‍යාස් 2013-14 නාච් බාලියේ 6 නිවේදක 2014-15 මහා කුම්භ්: ඒක් රහස්‍යා, ඒක් කහානි රුද්‍ර'Mahakumbh' is my most challenging show ever: Gautam Rode . IBN Live. Press Trust of India. 10 December 2014. 2015-16සූර්යපුත්‍ර කර්ණ් වැඩිහිටි කර්ණා

සංගීත වීඩියෝ නිරූපණ
 වර්ෂය තේමාව චරිතය ශිල්පි(යා) ඇල්බමය 2011"කභි මෞසම් හුවා රේෂම්"නම් නොකළඅභිජීත් භට්ටාචාර්යතෙරෙ බිනා"මුජේ කන්හේයා කහා කරෝ""චල්නේ ලගි හේ හවායේන්""නීන්දොන් මේන් ඛ්වාබොන් කා සිසිලා""ශුක්රියා ශුක්රියා සාර්ස් ටු තුම්නේ දියා"අගම් කුමාර් නිගම්බේවාෆායි2015"ඕ මේරි ජාන්"ඔහු ලෙසමසුහායිල් සාර්ගාර්2015"කුට්ටේ"ඔහු ලෙසමධ්‍රැබජ්‍යොත් භාදුරි

සම්මාන සහ නිර්දේශ 
 වර්ෂය සම්මානය ප්‍රවර්ගය කෘතිය ප්‍රතිඵලය 2013 සී ස්වර්ණ සම්මාන වඩාත් ගැළපෙන නළුවා සරස්වතීචන්ද්‍ර  හොඳම නළුවා  ඉන්දියානු රූපවාහිනී ඇකඩමි සම්මාන හොඳම නළුවා  GR8! වසරේ ශිල්පියා 2014 දාදාසහේබ් ෆල්කේ සම්මාන හොඳම නළුවා සම්මානය  සී ස්වර්ණ සම්මාන හොඳම නළුවා (ජනප්‍රිය)ඉන්දියානු ටෙලි සම්මාන ප්‍රදාන චරිතයක හොඳම නළුවා හොඳම මෙහෙයවන්නා (කරන් වාහි සමග)නාච් බාලියේ  ඉන්දියානු රූපවාහිනී ඇකඩමි සම්මාන හොඳම මෙහෙයවන්නා 2015 ලයන්ස් ගෝල්ඩ් සම්මානහොඳම නළුවාසරස්වතීචන්ද්‍ර2016සූර්යපුත්‍ර කර්ණ්

ආශ්‍රේයයන්

බාහිර සබැඳි

IamGautamRode.com - නිල වෙබ්අඩවිය 

Category:ජීවත්වන්නෝ
Category:1977 උපත්
Category:දිල්ලියේ නළුවන්
ප්‍රවර්ගය:ඉන්දියානු චිත්‍රපට නළුවෝ
Category:ඉන්දියානු රූපවාහිනී නළු‍වන්
ප්‍රවර්ගය:ඉන්දියානු සෝප් ඔපෙරා නළුවෝ
ප්‍රවර්ගය:21 වන සියවස තුළ ඉන්දියානු නළුවෝ
ප්‍රවර්ගය:ඉන්දියානු රූපවාහිනී නිවේදකයෝ